stanford-oval/wikipedia huggingface dataset:
גארי פאלמר
ביוגרפיה

פאלמר נולד בעיר אקלבורג (Hackleburg) שבצפון אלבמה. משפחתו התגוררה בחווה חקלאית בת 40 דונם, שם סייע פאלמר בתחזוקת החווה ובדאגה למקנה בה. לפאלמר תואר ראשון באסטרטגיה תפעולית מאוניברסיטת אלבמה, ובכך נהיה לראשון ממשפחתו שהשלים תואר אקדמי. בשנת 1989 נמנה בין מייסדי הארגון "הברית המשפחתית באלבמה", שלימים נהפך ל"מכון המדיניות של אלבמה". במשך 25 שנה היה נשיא ויו"ר-שותף של קבוצת החשיבה השמרנית, עד אשר פרש ב-2014 לשם התמודדותו אל הקונגרס של ארצות הברית. הוא בין היתר סייע להקים את "רשת המדיניות המדינתית" (State Policy Network), ארגון-גג ללא כוונות רווח, שאיגדה קבוצות חשיבה שמרניות וליברטריאניות שפעלו ברמה המדינתית.
לקראת בחירות 2014 בארצות הברית, הודיע ספטנסר באצ'וס, על פרישתו מהחיים הפוליטיים. בעקבות זאת הכריז פאלמר כי יתמודד אל בית הנבחרים של ארצות הברית במחוז הקונגרס השישי של אלבמה, אותו ייצג באצ'וס מאז 1993. בבחירות המקדימות שהתקיימו במפלגה הרפובליקנית – התחרות האמיתית במעוז רפובליקני זה – סיים פאלמר במקום השני אחרי פול דמרקו, חבר בית הנבחרים של אלבמה. עקב כך התקיים סיבוב שני מכריע, שם זכה פאלמר לתמיכת הארגון השמרני והמשפיע מועדון הצמיחה (Club for Growth). בסיבוב זה העפיל למקום הראשון עם 545 מהקולות לעומת 36 האחוזים שגרף דמרקו. בבחירות הכלליות ב-4 בנובמבר 2014 ניצח פאלמר את מארק לסטר, מועמד המפלגה הדמוקרטית ופרופסור להיסטוריה במכללת דרום-בירמינגהאם, עם 76% מקולות הבוחרים. עם זאת, למעשה היה פאלמר המנצח הברור כשזכה בבחירות המקדימות. לפי מסד הנתונים הפוליטי "מַפְתֵּחַ ההצבעות המפלגתי קוק" (Cook Partisan Voting Index) המחוז נמדד כ-"R+28", ולצד מחוז הקונגרס הרביעי נחשב לרפובליקני ביותר באלבמה. מאז שקיבלה את תצורתו הנוכחית כרובע פרוורי בשנת 1992, רק פעם אחת חצה מועמד דמוקרטי את רף 30 האחוזים מהקולות.
פאלמר הושבע לתפקידו ב-3 בינואר 2015, לצד שאר עמיתיו שנבחרו אל הקונגרס ה-114 של ארצות הברית. אתר האינטרנט "Conservative Review", בבעלותו הרשת TheBlaze", דירג את דפוס הצבעותיו של פאלמר כ-100% שמרני. פאלמר הוא אחד משלושת חברי הקונגרס הרפובליקנים היחידים שקיבלו את הציון הגבוה ביותר האפשרי מתוך 247 רפובליקנים בבית הנבחרים. באופן כללי, פאלמר הוא שמרן מובהק: הוא תומך בזכות לשאת נשק, מתנגד אל הגירה בלתי חוקית לארצות הברית ובעד תנועות נגד הפלות. האיגוד האמריקאי לחירויות אזרחיות העניק לו דירוג של 7% בלבד על דפוס הצבעותיו בנושא זכויות אזרח, בעוד הקמפיין לזכויות אדם קיבל ציון של 0 מתוך 100.
הוא התחייב לשרת בבית הנבחרים כעשר שנים בלבד. עם התכנסות הקונגרס ה-116 של ארצות הברית נבחר ליושב ראש ועדת המדיניות הרפובליקנית, התפקיד הרביעי בהיררכיה הרפובליקני אחרי מנהיג הסיעה קווין מקארתי, המצליף סטיב סקליס ויו"ר הוועידה הרפובליקנית ליז צ'ייני.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Measuring Support for Equality in the 114th Congress, מסמך מאת הקמפיין לזכויות אדם (באנגלית)
↑  לידה גור, How long is too long in Congress? For Gary Palmer, it's 10 years: Today in Alabama politics, באתר Al.com‏, 7 במרץ 2019 (באנגלית)
| --- | --- |
בקרת זהויות :  SNAC: w61d2p1r  US Congress: P000609 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גארי פאלמר".
מייק סימפסון

מייקל קית' סימפסון (באנגלית: Michael Keith Simpson; נולד ב-8 בספטמבר 1950) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת איידהו, ברציפות מאז 1999. סימפסון, חבר המפלגה הרפובליקנית, נבחר לראשונה בבחירות 1998 כמחליפו של מייק קראפו. טרם היבחרו לקונגרס היה חבר בית הנבחרים המדינתי של איידהו בשנים 1984–1998, ובשש השנים האחרונות לכהונתו שם היה יו"ר בית הנבחרים (1992–1998).
ביוגרפיה

סימפסון, יליד בורלי (Burley), גדל בבלקפוט שבאיידהו שם אביו אביו היה רופא שיניים. הוא סיים את לימודיו בבית הספר התיכון בלקפוט בשנת 1968, וב-1972 היה לבוגר אוניברסיטת המדינה של יוטה. בשנת 1977 השלים את לימודיו הגבוהים בבית הספר לרפואת שיניים של אוניברסיטת וושינגטון בסנט לואיס. סימפסון עסק ברפואת שיניים בבלקפוט עד להיבחרו אל הקונגרס בבחירות 1998. הוא נבחר למועצת עיריית בלקפוט ב-1980, וכעבור ארבע שנים ב-1984 נבחר אל בית המחוקקים המדינתי באיידהו. בשנים 1992–1998 היה יושב ראש בית הנבחרים של איידהו.
בבחירות אמצע הכהונה ב-1998 סימפסון נכנס לבחירות אל בית הנבחרים של ארצות הברית במחוז הקונגרס השני של איידהו, אחרי שנציג המחוז המכהן מייק קראפו עזב את בית הנבחרים כדי להתמודד במסע הבחירות שלו לסנאט האמריקאי. ביום הבחירות הכלליות גבר סימפסון על ריצ'רד ה. סטולינגס (אנ'). מאז נבחר אל בית הנבחרים כתריסר פעמים נוספות, כשהאחרונה בהן היא בבחירות 2020.
בשעה שהמפלגה הרפובליקנית הייתה סיעת הרוב בבית הנבחרים, שימש סימפסון פעמים תכופות כיו"ר הזמני של בית הנבחרים האמריקאי, במיוחד במהלך דיונים הנוגעים לחקיקה מעוררת במחלוקת, בשל שליטתו ברזי הכללים הפרלמנטריים. ידוע כי סימפסון שבר לוחות תהודה (אנ') אחדות בשעה שהכה בפטיש יושב הראש בזמן שתבע לסדר במליאת בית הנבחרים. בובדה זו נתנה השראה לסימפסון להשתמש בספר לוחות קהודה תוצרת באיידהו, אותם הציג בפני כבדיחה ב. פני דניס הסטרט, שכיהן אז כיושב ראש בית הנבחרים של ארצות הברית.
סימפסון הוא תומך נלהב של יצרני סלק סוכר ומגדלי תפוחי אדמה מקומיים באיידהו. בשנת 2010 חבר סימפסון לעמיתו הדמוקרטי באותם ימים וולט מיניק (אנ'), שהיה נותן החסות הראשי להצעת החוק, בתמיכה לחקיקה שתבטיח תקן שלישי לשופט פדרלי באיידהו. סימפסון מתנגד לחוק הגנת החולה וטיפול בר השגה, והצביע בעבר לבטלו. באוגוסט 2010 חתם על מכתב ידיד בית המשפט בתיק "District of Columbia v. Heller" של בית המשפט העליון של ארצות הברית, בו הביע תמכיה בהכרת התיקון השני לחוקה כזכות פרטית. באוקטובר 2013 הצביע בעד סיום השבתת הממשל בארצות הברית. הוא היה ועודנו בן ברית קרוב ונאמן של יו"ר בית הנבחרים לשעבר ג'ון ביינר.
האיגוד האמריקאי לחירויות אזרחיות העניק לסימפסון דירוג בן 13 נקודות על דפוס הצבעותיו בנושא זכויות אזרח. הקמפיין לזכויות אדם לעומת זאת העניק לו דירוג בן 0% על עמדותיו בנושא זכויות להט"ב בארצות הברית. סימפסון מתנגד לנישואים של בני-זוג מאותו המין ותומך באיסור על הומוסקסואלים לאמץ ילדים בוושינגטון הבירה. הוא גם תומך בתנועות נגד הפלות ובאי-לגליזם של חילול דגל ארצות הברית. במאי 2021 נמנה סימפסון בין 35 רפובליקנים בבית הנבחרים שתמכו בהקמת ועדת חקירה לאירועי ההסתערות על הקפיטול.
הערות שוליים

↑  ניל קינג ג'וניור, Idaho Race Shows Split in Republican Donor Base, באתר וול סטריט ג'ורנל, 28 בנובמבר 2013 (באנגלית)
↑  Behind the scenes of a GOP meltdown, באתר פוליטיקו, 20 בדצמבר 2012 (באנגלית)
↑  Mike Simpson on Civil Rights, באתר On The Issues (באנגלית)
↑  פול לה בלאנק, Here are the 35 House Republicans who voted for the January 6 commission, באתר CNN‏, 20 במאי 2021 (באנגלית)
| --- | --- |
בקרת זהויות :  US Congress: S001148
פיט סשנס

פיטר אנדרסון סשנס (באנגלית: Peter Anderson Sessions; נולד ב-22 במרץ 1955) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-17 של מדינת טקסס. בעבר מילא 11 תקופות כהונה בבית הנבחרים במשך 22 שנה בין השנים 1997–2019, עד אשר הפסיד בבחירות 2018 למועמד הדמוקרטי קולין אלרד. סשנס, חבר המפלגה הרפובליקנית, שירת כיושב ראש ועדת הכללים של בית הנבחרים מ-2013 עד 2019. בבחירות 2020 נבחר מחדש לקונגרס הפעם ממחוז הקונגרס ה-17 של טקסס.
הערות שוליים

↑  מייקל אודר, Former Congressman Pete Sessions to return to Washington, באתר KBTX‏, 4 בנובמבר 2020 (באנגלית)
↑  Pete Sessions Subject of DOJ Bribery Investigation Request, באתר lonestarproject.net‏, 24 באפריל 2006 (באנגלית)
↑  הוועדה, במילון "מעות" מאת איתן אבניאון
↑  ג'ון ברסנאהן, Exclusive: Earmark critic steered cash to blimp research, באתר פוליטיקו, 30 ביולי 2009 (באנגלית)
↑  איאן סוונסון, Lawmakers vow Harvey aid package, but there’s no plan yet, באתר The Hill‏, 28 באוגוסט 2017 (באנגלית)
↑  בריאן שוורץ, Democrat and former NFL player Colin Allred is projected to beat longtime GOP Rep. Pete Sessions in Texas: NBC News, באתר CNBC‏, 6 בנובמבר 2018 (באנגלית)
↑  אבי ליווינגסטון, Pete Sessions is “Congressman 1” in indictment of Rudy Giuliani associates, reports say, באתר The Texas Tribune‏, 10 באוקטובר 2019 (באנגלית)
↑  רן דגוני, ‏שני מקורבי ג'וליאני נעצרו בארה"ב; חתני פרס חובבי ציון, באתר גלובס, 11 באוקטובר 2019
↑  דוולין באר ומאט דפוטוסקי, Former Rep. Pete Sessions subpoenaed by grand jury investigating Giuliani and associates, באתר וושינגטון טיימס, 15 באוקטובר 2019 (באנגלית)
↑  פול ג'. ובר, Former lawmaker’s planned congressional comeback clouded, באתר AP‏, 12 באוקטובר 2019 (באנגלית)
↑  טל אקסלרוד, Pete Sessions wins GOP runoff in comeback bid, באתר The Hill‏, 14 ביולי 2020 (באנגלית)
↑  ג'יליאן אנג'לין, Rep.-elect Pete Sessions returns to Capitol Hill, now representing Central Texans, באתר KBTX‏, 13 בנובמבר 2020 (באנגלית)
| --- | --- |
בקרת זהויות :  ISNI: 0000 0000 3505 8393  LCCN: n98001258  US Congress: S000250  VIAF: 16534325   WorldCat (עם VIAF): 16534325
בובי סקוט

רוברט קורטז סקוט (באנגלית: Robert Cortez Scott; נולד ב-30 באפריל 1947) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של קהיליית וירג'יניה, ברציפות מאז 1993. סקוט, חבר המפלגה הדמוקרטית, מייצג מחוז בחירה השוכן בדרום-מזרח וירג'יניה, ובתוכו הערים פורטסמות', פרנקלין, וניופורט ניוז. סקוט הוא החבר הוותיק ביותר במשלחת וירג'יניה לקונגרס של ארצות הברית.
ביוגרפיה

סקוט נולד בוושינגטון הבירה וגדל בניופורט ניוז. הוא ממוצא אפרו-אמריקאי ופיליפיני. אביו, צ'ארלס וולדו סקוט, היה חלוץ אפרו-אמריקאי בעולם הניתוח, וב-1952 הפך לאפרו-אמריקאי הראשון שמונה למועצת בתי הספר של ניופורט ניוז במאה העשרים. אמו, מיי המלין-סקוט, בוגרת בכימיה מאוניברסיטת מישיגן, הייתה אשת חינוך שלימדה מדעים בבתי הספר הציבוריים של ניופורט ניוז.
בשנת 1965 השלים סקוט את לימודיו התיכוניים בתיכון גרוטון. ב-1969 קיבל תואר ראשון בממשל מאוניברסיטת הרווארד, ובמהלך 1973 השלים לימודי תואר שני במשפטים מבית הספר למשפט של בוסטון קולג'. הוא היה חבר באחווה אלפא פי אלפא. סקוט הוא חבר לשעבר במשמר הלאומי של צבא מסצ'וסטס (1973-1970) ובכוחות המילואים של הצבא המדינתי (1976-1974). בשנים 1973–1991 היה עורך דין פרטי בניופורט ניוז.
סקוט נבחר לבית הנבחרים של וירג'יניה מטעם המפלגה הדמוקרטית בשנת 1977 כנציג מחוז הבחירה ה-42. בשנה האחרונה לכהונתו ייצג את מחוז הבחירה ה-48. לסנאט של וירג'יניה נבחר ב-1982, לאחר שחלוקה מחדש של מחוזות הבחירה בווירג'יניה (כתוצאה ממפקד האוכלוסין של ארצות הברית ב-1980) שינתה את מספרי המחוזות (לפיכך, מחוזות הבחירה 48 ו-42 עברו כעת לייצוג חלקים מצפון וירג'יניה). בבית המחוקקים של וירג'יניה, סקוט פעל למתן שירותי בריאות עבור ילדים ועניים, כמו גם להגדלת שכר המינימום והכשרה לעבודה. הוא גם חיבר חקיקה המעניקה זיכויי מס לבתי עסק המספקים תרומות לקהילות מקומיות לשם מיגור פשע או שיפור מתן שירותים חברתיים.
בבחירות אמצע הכהונה של 1986 התמודד סקוט לראשונה אל בית הנבחרים של ארצות הברית במחוז הקונגרס הראשון של וירג'יניה, אך הפסיד להרברט בייטמן (אנ'), מועמד המפלגה הרפובליקנית, אחרי שגרף 44% מהקולות.
בשנת 1992 הנחתה מחלקת המשפטים של ארצות הברית את בית המחוקקים בווירג'יניה ליצור מחוז בחירה בעל רוב אפרו-אמריקאי לאחר מפקד האוכלוסין של 1990. בית המחוקקים הגיב בכך שהעביר מיקומם של מרבית התושבים השחורים של המפטון רודס וריצ'מונד למחוז הקונגרס השלישי שזה עתה נוסד. סקוט זכה בבחירות המקדימות של המפלגה הדמוקרטית עם 67% מקולות הבוחרים, מה שהבטיח הלכה למעשה את היבחרו בבחירות הכלליות שכן מדובר במעוז דמוקרטי מובהק. ביום הבחירות הכלליות ניצח את דן ג'נקינס הרפובליקני עם 79% מהקולות.
סקוט הוא חבר הקונגרס האפרו-אמריקאי הראשון מווירג'יניה מאז תקופת השיקום. כמו כן, היותו של סבו מצד אמו ממוצא פיליפיני הופך את סקוט לאמריקאי הראשון ממוצא פיליפיני שכיהן כחבר בעל זכות הצבעה בקונגרס. מחוז הבחירה שלו הוא היחיד בעל רוב לאוכלוסייה האפרו-אמריקאית בווירג'יניה. במהלך כהונתו היה מתנגד בולט של ממשל הנשיא ג'ורג' ווקר בוש, והוא הצביע נגד חוק הפטריוט. סקוט תומך בנישואים של זוגות מאותו המין, ובנוסף לתמיכתו בביטול מדיניות אל תשאל, אל תספר, הוא הצביע בעד "החוק למניעת פשעי שנאה ע"ש מת'יו שפרד וג'יימס בירד הבן" – הצעת חוק שהרחיבה את חוק פשעי השנאה הפדרלי המעגן פשיעות על בסיס נטייה מינית או זהות מגדרית של הקרבן.
ב-15 בדצמבר 2017 האשימה מרשרי אברסון, לשעבר מתמחה בקונגרס שעבדה במשרדו של סקוט, כי סקוט הטריד אותה מינית ב-2013 ונגע בגב ובברך שלה בהזדמנויות שונות ואף התבטא כלפיה בגסות כששאל: "אם תיסעי עמי, תהיי טובה"?. סקוט הכחיש בתוקף את ההאשמות.
מאז התכנסות הקונגרס ה-116 של ארצות הברית בראשית 2019 כיהן סקוט כיושב ראש ועדת החינוך והעבודה של בית הנבחרים של ארצות הברית. לאחר שאיבדו הדמוקרטים את הרוב בבית הנבחרים ב-2023, עברה ראשות הוועדה לווירג'יניה פוקס הרפובליקנית וסקוט עבר להיות החבר הבכיר בוועדה.
הערות שוליים

↑  ג'ואי לולור, Mae Hamlin Scott, Rep. Scott's mother and Mayor McKinley Price's mother-in-law, dies at age 89, באתר דיילי פרס, 25 בנובמבר 2020 (באנגלית)
↑  גרהאם מומו ופטריק וילסון, Former staffer accuses Virginia Rep. Bobby Scott of sexual harassment, Scott 'absolutely' denies claim, באתר Richmond Times-Dispatch‏, 15 בדצמבר 2017 (באנגלית)
↑  טיירון ריצ'רדסון, Scott Elected Chairman of House Education and Labor Committee, באתר בלומברג, 4 בינואר 2019 (באנגלית)
| --- | --- |
בקרת זהויות :  GND: 1201751454  ISNI: 0000 0000 3585 9692  LCCN: n2006095937  SNAC: w67x73f1  US Congress: S000185  VIAF: 43735506   WorldCat (עם VIAF): 43735506
וינס פונג

וינסנט קאראצ'י פונג (באנגלית: Vincent Karchi Fong; נולד ב-24 באוקטובר 1979) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה-20 של מדינת קליפורניה, מאז יוני 2024. פונג, חבר המפלגה הרפובליקנית, כיהן בעבר כחבר האספה המדינתית של קליפורניה בין השנים 2016–2024.
ביוגרפיה

וינס פונג נולד וגדל בבייקרספילד שבקליפורניה ב-24 באוקטובר 1979. את לימודיו התיכוניים השלים בבית הספר התיכון וסט השוכן בעיר הולדתו. בשנת 2001 השלים פונג באוניברסיטת קליפורניה בלוס אנג'לס לימודי תואר ראשון במדע המדינה. ב-2003 קיבל תואר שני במדיניות ציבורית מאוניברסיטת פרינסטון.
פונג החל את הקריירה הציבורית שלו כעוזר פרלמנטרי של חבר הקונגרס ביל תומאס (אנ'), שבאותו זמן היה יושב ראש ועדת הדרכים והאמצעים של בית הנבחרים של ארצות הברית. במשרדו של תומאס התמקד פונג במדיניות סחר בין-לאומי ובפתיחת שווקים עבור חקלאים ועסקים קטנים ובינוניים בארצות הברית. לאחר שירותו בגבעת הקפיטול שב פונג לקליפורניה ומיקד את פעילותו הפוליטית במחוז קרן. במשך כעשור היה המנהל המחוזי של חבר הקונגרס קווין מקארתי, לימים יושב ראש בית הנבחרים של ארצות הברית.
פונג היה פעיל בעמותות וארגונים קהילתיים במחוז קרן. הוא שימש כחבר מועצות המנהלים של התאגיד "תעשיות גודוויל" (Goodwill Industries) בדרום-מרכז קליפורניה, של "קרן החינוך ג'ים בורק" ושל "טיסות הכבוד של מחוז קרן" – ארגון הפועל להטסת יוצאי מלחמת העולם השנייה, מלחמת וייטנאם ומלחמת קוריאה אל וושינגטון הבירה על מנת לצפות באנדרטאות הזיכרון לקרבות בהם לחמו. נוסף על כך, היה פונג חבר בוועידת המפלגה הרפובליקנית של מחוז קרן וחבר לכל החיים באיגוד הרובאים הלאומי.
בבחירות 2016 נבחר פונג לראשונה אל האספה המדינתית של קליפורניה כנציג מחוז הבחירה ה-34, עם 73.2% מקולות הבוחרים. הוא נבחר מחדש בבחירות 2018, הפעם עם 70.6% מהקולות. בבחירות 2022 נבחר לכהונה רביעית ללא התנגדות במחוז הבחירה ה-32.
במהלך הקונגרס ה-118 של ארצות הברית ניצב קווין מקארתי, יו"ר בית הנבחרים האמריקאי שפונג היה בן חסותו במשך שנים ארוכות, בפני מרד מפלגתי חריג שהוביל אותו להתפטר מכל תפקידיו הפוליטיים. בשל העיתוי החריג של התפטרותו, פונג כבר הגיש בקשה להיבחר מחדש אל האספה המדינתית. דבר זה יצר מצב בעייתי מבחינה חוקית בה יתמודד בשתי מערכות בחירות בו-זמנית, אליו התנגדה מזכירת המדינה של קליפורניה שירלי ובר. לבסוף התנגדותה זו של ובר נדחתה בבית משפט פדרלי לערעורים. ב-19 במרץ 2024 נערך יום הבחירות המיוחדות לבית הנבחרים של ארצות הברית במחוז הקונגרס ה-20 של קליפורניה, אך ב-21 במאי התקיים סיבוב מכריע בו ניצח פונג עם 60.6% מהקולות.
ב-3 ביוני 2024 פונג הושבע לתפקידו בקונגרס בידי יו"ר בית הנבחרים מייק ג'ונסון.
הערות שוליים

↑  Vince Fong's Biography, באתר Vote Smart (באנגלית)
↑  קייל הארווי, Longtime McCarthy aide Vince Fong enters Assembly race, באתר בייקרספילד נאו, 7 בינואר 2016 (באנגלית)
↑  לורה ג'. נלסון, California elections officials say Assemblymember Vince Fong can’t run for Congress in Bakersfield, באתר לוס אנג'לס טיימס, 15 בדצמבר 2023 (באנגלית)
↑  מלאני מייסון, McCarthy protege can run for Congress after court win, באתר פוליטיקו, 28 בדצמבר 2023 (באנגלית)
↑  אריק בראדנר, Republican Vince Fong wins California special election for McCarthy seat, באתר CNN‏, 22 במאי 2024 (באנגלית)
| --- | --- |
בקרת זהויות :  US Congress: F000480
מריה אלווירה סלזאר

מריה אלווירה סלזאר (באנגלית: Maria Elvira Salazar; נולדה ב-1 בנובמבר 1961) היא פוליטיקאית ולשעבר עיתונאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-27 של מדינת פלורידה. מחוז הבחירה שלה ממוקם בדרום פלורידה, צפונית לקצה הדרום-מזרחי שלה. כולו בתוך מחוז מיאמי-דייד, וכולל את כל העיר מיאמי, מיאמי ביץ', קורל גייבלס וקנדל. השכונה הוואנה הקטנה, בה ריכוז גבוה של מהגרים מקובה גם היא במחוז זה.
היא נבחרה לתפקיד בבחירות 2020, מטעם המפלגה הרפובליקנית אחרי שגברה על נציגת המחוז המכהנת דונה שלאלה. טרם כניסתה לחיים הפוליטיים, הייתה סלזאר מגישת טלוויזיה ועיתונאית.
חיים אישיים

סלזאר נשואה בשנית לרנצו מאייטו, ומתגוררת במיאמי עם שתי בנותיה מבעלה הראשון.
הערות שוליים

↑  איבון ה. ואלדז, Maria Elvira Salazar derrota a Donna Shalala en la carrera por el escaño en el Congreso del Distrito 27 de Miami-Dade, באתר South Florida Sun Sentinel‏, 4 בנובמבר 2020 (באנגלית)
↑  This Week in South Florida: Maria Elvira Salazar, באתר WPLG‏, 27 בספטמבר 2020 (באנגלית)
↑  CNN Latino Launches in Miami, באתר CNN‏, 17 ביוני 2013 (באנגלית)
↑  Maria Elvira Salazar, באתר BigSpeak Motivational Speakers Bureau (באנגלית)
↑  אלכס דורטי, Journalist Maria Elvira Salazar joins GOP race for Ros-Lehtinen's seat, באתר Naked Politics‏, 1 במרץ 2018 (באנגלית)
↑  הקטור טובאר, Pinochet Competent, Must Stand Trial, Judge Rules, באתר לוס אנג'לס טיימס, 14 בדצמבר 2004 (באנגלית)
↑  We polled voters in Florida’s 27th Congressional District., באתר הניו יורק טיימס, אוקטובר 2018 (באנגלית)
↑  מרטין ואסולו, Salazar beats Barreiro in GOP primary in Florida’s 27th congressional district, באתר מיאמי הראלד, 28 באוגוסט 2018 (באנגלית)
↑  אמילי קוקריין, Too Old to Be a Freshman in Congress? Donna Shalala Doesn’t Care, באתר הניו יורק טיימס, 30 בדצמבר 2018 (באנגלית)
↑  GOP’s Maria Elvira Salazar defeats US Rep. Donna Shalala, באתר AP‏, 4 בנובמבר 2020 (באנגלית)
↑  אלי מאטניק, The biggest surprises of the 2020 Democratic House debacle, באתר פוליטיקו, 11 בנובמבר 2020 (באנגלית)
↑  Matthew Kassel December 8, 2020, Second time’s the charm for South Florida’s Maria Elvira Salazar, Jewish Insider, ‏2020-12-08 (באנגלית אמריקאית)
↑  I stand with #Israel 🇮🇱, you should too! - Maria Elvira Salazar| By Maria Elvira Salazar, נבדק ב-2022-06-03
↑  Maria Elvira Salazar Bio, Maria Elvira Salazar for Congress (באנגלית אמריקאית)
| --- | --- |
בקרת זהויות :  LCCN: no2010088626  SNAC: w6vv2hr1  US Congress: S000168  VIAF: 121284346   WorldCat (עם VIAF): 121284346
New Super Mario Bros.

| --- | --- |

 כללי
 תאריך הוצאה:  15 במאי 2006 
 סוגה:  משחק פלטפורמה
 פיתוח:  נינטנדו 
 הוצאה לאור:  נינטנדו 
 ארץ מקור:  יפן 
 שפות:  אנגלית, ספרדית, צרפתית, גרמנית, יפנית, סינית, קוריאנית, איטלקית
 סדרה:  New Super Mario Bros. 
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  Nintendo DS 
 
 אתר רשמי
 
צילום מסך מתוך המשחק
New Super Mario Bros. (בתרגום חופשי לעברית: האחים סופר מריו החדשים) הוא משחק וידאו מז'אנר משחקי הפלטפורמה בסדרת משחקי New Super Mario Bros. המשחק פותחה על ידי חברת נינטנדו עבור הקונסולה הניידת Nintendo DS. המשחק הושק לראשונה במאי 2006 באמריקה הצפונית ובמהלך יוני 2006 ביפן ובאירופה. המשחק מתמקד בהרפתקאותיו של מריו אשר נלחם לאורך הדרך באויבים שונים בעת שהוא עושה דרכו אל הנסיכה פיץ' אשר נחטפה על ידי באוזר. מריו מסוגל במהלך המשחק להשתמש במספר כוחות על שמסייעים לו, כולל פטריית העל, פרח האש וכוכב העל - כל אחד מהם מעניק למריו יכולות ייחודיות. במהלך המשחק מריו צריך לעבור ב-8 עולמות שונים הכוללים בסך הכל 80 שלבים, והוא חייב גם להביס את באוזר ג'וניור ואת באוזר לפני שהוא יצליח להציל את הנסיכה פיץ'.
המשחק זכה להצלחה מסחרית וביקורות חיוביות, בעיקר בשל כך שהמפתחים הקפידו לשלב אלמנטים מצליחים רבים ממשחקי מריו הקלאסיים, בעוד שעיקר הביקורת הופנתה לכך שרמת הקושי במשחק הייתה נמוכה יחסית ומבקרים רבים ציינו את הדמיון בין המשחק לבין המשחקים הקודמים של מריו. המשחק מכר מעל ל-30 מיליון עותקים ברחבי העולם, מה שהופך אותו למשחק הנמכר ביותר עבור קונסולת ה-Nintendo DS ולאחד ממשחקי הווידאו הנמכרים ביותר בכל הזמנים. הצלחת המשחק הובילה לפיתוח של מספר משחקי המשך שפותחו עבור הקונסולות Wii, Nintendo 3DS ו-Wii U.
משחקיות

New Super Mario Bros. הוא משחק וידאו עם גלילה צדדית. למרות שזה נראה 2D, רוב הדמויות והאובייקטים הם עיבודים מצולעים 3D על רקע 2D, וכתוצאה מכך אפקט 2.5D המדמה חזותית גרפיקה ממוחשבת 3D. השחקן יכול לשחק בתור מריו או אחיו הצעיר, לואיג'י. בדומה למשחקי מריו קודמים, מריו או לואיג'י יכולים לקפוץ, להתכופף, לאסוף מטבעות, לדרוך על אויבים ולפרוץ בלוקים. מהלכים ממשחקי מריו 3D מופיעים שוב ב- New Super Mario Bros., כולל חבטה בקרקע, קפיצה משולשת וקפיצת קיר. אויבים ממשחקים קודמים, כמו הבוז גם מוצגים.
יש שמונה עולמות ובכל אחד עשר שלבים, מוצגים במסך המגע התחתון של ה-Nintendo DS תוך כדי צפייה במפת העולם. מפת העולם שנבחר כעת מופיעה במסך העליון, המשמשת לנווט בין רמות העולם. המטרה של כל שלב היא להגיע לדגל שחור בסוף השלב. בסוף כל עולם, יש להביס בוס לפני שתמשיך לעולם הבא. יש שישה הפעלות זמינות ב- New Super Mario Bros .; המשחק מאפשר לשחקן לאחסן הפעלה נוספת כאשר הוא כבר משתמש באחד, תכונה שהועברה מ- Super Mario World. שלוש הפעלות מהאחים סופר מריו חוזרות: הסופר פטרייה גורמת למריו לגדול, פרח האש מאפשר למריו לזרוק כדורי אש, והכוכב הופך את מריו לבלתי מנוצח באופן זמני. שלוש הפעלות נוספים מוצגים ב- New Super Mario Bros .: הפגז קופה כחול מאפשר למריו לסגת לתוך הפגז כדי להגן על עצמו ולבצע התקפת "התקפת פגז". הוא גם שוחה מהר יותר בצורה הזאת. המגה פטרייה מגדלת את מריו לגודל ענקי, שבו הוא יכול להרוס את כל מה שנקרה בדרכו, והמיני-פטרייה גורמת למריו להתכווץ, ומאפשרת לו להיכנס למעברים קטנים. מיני מריו כל כך קל שהוא יכול לרוץ על מים ולקפוץ גבוה במיוחד.
מצב הרב משתתפים של המשחק מעמיד שני שחקנים (שמשחקים כמריו ולואיג'י) זה מול זה באחד מחמישה שלבים והם מנסים להשיג מספר כוכבים מוגדר מראש. השחקנים יכולים לתקוף אחד את השני בניסיונות לגנוב את הכוכבים של השחקן השני. קפיצה על דמותו של היריב תגרום לו לאבד כוכב אחד בעוד ביצוע חבטה בקרקע יאבד לו שלושה. בנוסף, כמה מיני-משחקים שהיו זמינים בעבר ב- Super Mario 64 DS חזרו ומציעים כעת אפשרויות רב משתתפים לערך הפעלה חוזרת. המיני-משחקים מחולקים לארבע קטגוריות: פעולה, פאזל, משחקי שולחן ומגוון. New Super Mario Bros מכיל שמונה עשר מיני-משחקים לשחקן יחיד ועשרה מיני-משחקים למספר שחקנים.
עלילה

מריו והנסיכה פיץ' הולכים יחד בממלכת הפטריות כאשר ברק פוגע בטירה של פיץ'. בעוד שמריו ממהר למקום על מנת לבדוק מה קרה בדיוק, באוזר ג'וניור מצליח בינתיים לחטוף את פיץ'. כאשר מריו מבין מה קרה הוא יוצא מייד למרדף אחר באוזר ג'וניור. מריו צריך לעבור דרך שמונה עולמות שונים על מנת להגיע לבאוזר ג'וניור ופיץ'. בסוף העולם הראשון, באוזר ג'וניור נסוג לטירה, שם אביו, באוזר, מחכה למריו על גשר מעל בור מלא לבה. בסצנה המזכירה מאוד את המשחק המקורי של האחים סופר מריו, מריו צריך לדחוף כפתור מאחורי באוזר על מנת להביס אותו, והגשר שמתחת לבאוזר קורס וגורם לכך שבאוזר נופל לתוך הלבה.
אף על פי שבאוזר מובס בעולם הראשון, הדבר לא מונע מבאוזר ג'וניור לברוח לעולמות האחרים יחד עם הנסיכה פיץ'. בעולם השמיני באוזר ג'וניור מצליח להחיות את אביו אך מריו מצליח שוב להביס את באוזר כאשר הוא מפיל אותו לבור עמוק. בקרב האחרון, באוזר ג'וניור בורח שוב לטירה גדולה יותר, שם הוא מצליח שוב להחיות את אביו לצורתו המקורית. באוזר ובאוזר ג'וניור תוקפים את מריו אך הוא מצליח להפיל אותם לבור עמוק. במהלך החלק האחרון של המשחק מריו מצליח להציל סוף סוף את הנסיכה פיץ'.